5-yanvarda Farg‘ona vodiysida qor yog‘ishi kutilmoqda

5-yanvar, seshanba kuni Farg‘ona vodiysi viloyatlari — Andijon, Namangan va Farg‘onada vaqti-vaqti bilan qor yog‘ishi mumkin. Bu haqda “O‘zgidromet” markazi xabar bermoqda.

Xabar berishlaricha, ba’zi tog‘li hududlarda ham qor yog‘ishi ehtimoli bor. 5-yanvar kuni butun O‘zbekiston bo‘ylab tuman tushishi kutilmoqda.
Havo harorati kunduzi shimoliy hududlarda, markaziy viloyatlarda, shuningdek, Toshkent shahrida +2...+9 daraja, vodiyda +5...+10 daraja, Surxondaryo va Qashqadaryo viloyatlarida esa +8...+13 daraja iliq bo‘lishi kutilmoqda.
5-yanvar kuni O‘zbekistonning tog‘li hududlarida qor ko‘chishi xavfi saqlanib qoladi.